Karen Høie

**Karen Høie** (født i København 1952) er norsk tekstforfatter, skuespiller, figurspiller og forteller. Datter av sivilingeniør Kåre Arnold Høie og sosionom Else Høie, gift med Svein Gundersen. 

Karen Høie er medlem av Norsk Skuespillerforbund (NSF), Norske Dramatikeres Forbund (NDF) og har kompetanse som førstelektor i drama. Hun har vært fast tilknyttet SuttungteatretKlomadu teater og Kulturproduksjoner, som alle har fått støtte fra statlige og regionale fonds. Hun har spilt komedie og tragedie, vært opptatt av figurteater og klovning som kunstform, og fordypet seg i arbeidet med fortelling og folkesang. 

Karen Høie har arbeidet  som frilansskuespiller på teater og film, og hatt oppdrag for blant andre Sogn og Fjordane teater, Hedmark teater, Haugesund teater, Teaterverkstedet på Trikkestallen, Maridalsspillet, Skansespillet, Ibsenmuséet i Oslo og Domkirkeodden (Anno museum). Hun har turnert over store deler av Sør-Norge for Skolesekken, Bokbåten Epos, Teaterbåten Innvik og vært på turnéer i Nord-Norge. Karen Høie har vært prosjektleder på norsk side for Kulturproduksjoners internasjonale prosjekt med Teatr Groteska i Polen og National museum/Bratislava Art Academy i Slovakia. Disse prosjektene løp over flere år og var støttet av EØS-fondene og Norwegian Grant. 

## Suttungteatret
Karen Høie har bakgrunn fra Suttungteatret i Hedmark, som spesialiserte seg på dramatikk av Henrik Wergeland og Hans E. Kinck. Hun spilte der roller som Cenzia i Venetianerne, Vinæger i farsen Vinægers Fjeldeventyr (Wergeland) - så vel som Dordi i Driftekaren, Marietta i Mot Karneval (Kinck).  

Hun var med i 50 produksjoner ved teatret, blant annet:  

* «Cenzia» i *Venetianerne* av Henrik Wergeland – regi: Torleif Kippersund
* «Chrystalline» i *Lyv ikke* av Henrik Wergeland – regi: Kristin Lyhmann
* «Dordi» i *[[Driftekaren]]* av Hans E. Kinck – regi: Svein Gundersen
* «Marietta» i *Mot Karneval* av Hans E. Kinck – regi: Torleif Kippersund
* «Rosetta» i *Faustina Strozzi* av Jonas Lie – regi: Gudmund Groven
* «Kong Valdemar» i *Lykkens blomst* av H.C.Andersen – regi: Frøydis Alvær
* «Ammen» i *[[Medeia]]* av Euripides – regi: Sigrid Salen
* «Juliane» i *[[Sancthansnatten]]* av Henrik Ibsen – regi: I. E. Wergeland

Høie deltok også som både skuespiller og forteller i store iscenesettelser av prosa og lyrikk, eksempelvis i følgende produksjoner:

* *Mot Ballade* av Kinck – regi: Kjell Larsson
* *[[Jødinden]]* diktsyklus av Henrik Wergeland – regi: Svein Gundersen
* ''Den engelske Lods'' av Henrik Wergeland – regi: Ingeborg Refling Hagen
* ''Apostlenes gjerninger'', tekst fra Det nye testamentet – regi: Ingeborg Refling Hagen
* *Hva er forskjellen på fengsel og dødsdom* av Ingeborg Refling Hagen – regi: J.&nbsp;L.&nbsp;Michaelsen
* *Brudgommen* av Ingeborg Refling Hagen – regi: Kjell Larsson
* *StorInkvisitoren* av Fjodor Dostojevskij – regi: Svein Gundersen 

## Senere karriere
Høie har hatt engasjementer ved flere regionteatre og kulturinstitusjoner i Norge. Blant annet har hun vært skuespiller i følgende forestillinger: 

* *Brakar og Ioanna* av Geirr Lystrup  på Hedmark teater(rolle: Sirkusdronning Carolina) 
* *Agnes - et barn av Gud* av John Pielmeier på Hedmark teater (rolle: Priorinnen) 
* *Tusenårstrilogien* av Brit Lossius på Hedmark teater (rolle: Anna/Johanne)
* *Den usynlige by* av Astrid Saalbach på Haugesund teater (rolle: overpleiersken Inga)
* *Det kom ein Engel* av Vidar Sandem på Sogn og Fjordane teater (flere roller)
* *Walking with Ibsen* for Ibsenmuséet (flere roller)
* *Sonate for tre* av Igor Larin for *RuNo* og *Sadio Nor teater (rolle: Legen, norsk versjon av oppsettingen) /* på teater Racho Stoyanov i Gabrovo, Bulgaria (rolle: Klytaimnestra, russisk versjon av oppsettingen)
* *Hamars undergang* og *En Hamarkrønike* for anno Domkirkeodden (rolle: Spå-Sara)
* *Dronningemne* for Valdresspelet (rolle: Aud den djuptenkte)

### Klomadu teater
I 1990 begynte Karen Høie å arbeide i Klomadu teater, sammen med Nina Engelund, som hadde vært med i gruppen siden starten i 1983. Teatrets hovedfokus var å skape visuelt kvalitetsteater for barn og unge, og arbeidet gjerne med en blandingsform, der figurer og skuespillere opptrådte sammen. Gruppen initierte flere samproduksjoner, blant annet med Figurteatret i Nordland, LOOC, Gruppe 38 fra Århus og Tema Teater. Blant Klomadu teaters mest kjente forestillinger var *Sampo Lappelill* (1992), *Koffertene* (1996), *Fyret* (1998, i samarbeid med Gruppe 38) og *Kan den fly* (2002). Klomadu teater produserte sin siste forestilling i 2003.  

### Teaterforum
I 1990 tok Klomadu initiativet til å etablere Teaterforum som et kulturtiltak lokalt i Hamar. Nina Engelund, Karen Høie og Svein Gundersen ledet virksomheten, og i perioden 1990–1994 drev Teaterforum svært aktivt, med opp til 63 arrangement i året. Teaterforum samarbeidet med andre kunstnere, grupperinger og institusjoner i Hamarområdet, som Hedmarksmuséet, Holografimuséet, Hamar folkebibliotek, Hamar kommune, Høgskolen i Hedmark, Bjørg Holmens ballettskole, Gravdal bokhandel og private utelivsaktører på Hamar. Teaterforum arrangerte gjestespill, foredrag, workshops, seminarer, og arrangerte månedlig Litterær kafé og Litterær jazzkafé. Svein Gundersen drev de følgende årene en del av virksomheten videre i *Teater for Barn.* Fra 1994 til 1998 arrangerte Teater for Barn gjestespill med norske, svenske og danske teatergrupper i seks kommuner i Hedmark (tre gjestespill i sesongen). Fra 1998 ble ordningen overtatt av Turnéorganisasjon for Hedmark.  

### Kulturproduksjoner
Fra høsten 1999 har Karen Høie drevet teatergruppen Kulturproduksjoner sammen med ektemannen og kollegaen Svein Gundersen. Gruppen har skapt store landartforestillinger, såvel som fortellerforestillinger, figurteater, og visuelle teaterforestillinger for barn og unge  Blant gruppens mest kjente forestillinger er *Stella* og *Glass i palass* (begge 2002), og en konsertteatetrtrilogi, laget  i samarbeid med komponist og musiker Martine Kraft (2004–2007), forestillinger som har turnert over store deler av landet. Landartforestillingene *Heksenatt* (Kvinneuniversitetet 1999), *Jenter langs elva* (APs Kvinnebevegelse 2001 ) og *Lux – Opus Dei* (Hamar Bispedømme 2003), var store satsinger  som ble lagt merke til. Medlemmene i Kulturproduksjoner har engasjert seg i Unimas arbeid, både nasjonalt og internasjonalt, de initierte og drev bl.a festivalen Fri Figur, - festival for norsk figurteater. De har vært viktige for Maridalsspillet i Oslo, Kristinspillet på Sel, En Hamarkrønike på Hamar, produsert av Domkirkeodden anno. 

Kulturproduksjoner har gjennomført flere større internasjonale prosjekt: *Elements and Myths. Great Dragons’ Parade* i samarbeid med Teatr Groteska og Academy of Fine Arts i Kraków, Polen (elleve delprosjekt 2009-11); I prosjektet *HraMoKa* (2015–2017) samarbeidet gruppen med The Slovak national museum, Modry Kamen og Academy of Performing Arts i Bratislava; begge prosjektene var omfattende, og støttet av EEA, Norway Grants og statlige tilskudd fra Polen og Slovakia. Prosjektet *Renc Árts* (2016–2017) for *Bana ba Africa* fant sted i Yaoundé, Kamerun, og var støttet av UD/DTS. Kulturproduksjoner har samarbeidet med danske og svenske kunstnere, vært med i forestillinger på Theater der Nacht (Tyskland 2016), et internasjonalt teaterprosjekt med kunstnere fra Estland, Tyskland, Danmark og Norge (2017), mens forestillingen *PolarIs* ble laget i samarbeid med gruppen Mr. Pejo´s wandering Dolls i St.Petersburg (2018–2019). Fra 2020 til 2023 har Kulturproduksjoner samarbeidet med gruppen Hilde&Peppe HB i Sverige, og fra 2019-2024 arbeidet de igjen med med The Slovak national museum, Modry Kamen og Academy of Fine Art and design i Bratislava, i prosjektet *HraMoKaPlus.*

## Stipend og støtteordninger
Karen Høie har mottatt kunstnerstipend fra flere offentlige fonds, fra Norsk Kulturråd, Fond for utøvende kunstnere og Fond for Lyd og bilde, Norsk Dramatikerforbund, Fritt Ord og reisestipend fra Stange kommune. Kulturproduksjoner, som hun driver sammen med Svein Gundersen, har fått prosjektstøtte fra Norsk Kulturråd, Fond for lyd og bilde, Fond for utøvende kunstnere, Fond for frilansere, Hedmark fylkeskommune, Hamar kommune, Prøvekluten. Klomadu teater, som hun var med  å drive fra 1990 til 2003, har hatt driftsstøtte fra Kulturdepartementet, og fått prosjektstøtte fra Norsk Kulturråd, Fond for lyd og bilde, Fond for utøvende kunstnere, Fond for frilansere, Hedmark fylkeskommune og Hamar kommune. Suttungteatret, der hun var fast medlem en årrekke, var støttet av diverse statlige, fylkeskommunale og kommunale fonds, og kom inn som fast post på statsbudsjettet.

## Administrative stillinger og styreverv
Karen Høie har vært produsent og prosjektleder for flere av forestillingene til Klomadu teater, og for forestillingene i Kulturproduksjoner. Hun var produsent og prosjektleder på norsk side for Kulturproduksjoners samarbeid med Teatr Groteska og Academy of fine Arts i Kraków, støttet av EEA-fondene, Norway Grants og statlige tilskudd fra Polen; likeså for HraMoKa-prosjektene i Slovakia, støttet av Det slovakiske Dukke- og Leketøysmuseet som ligger i Modry Kamen i Slovakia og Kunstakademiet i Bratislava, EEA-fondene, Norway Grants og republikken Slovakia. Samarbeidet med Bana ba Africa i Kamerun ble støttet av UD og DTS, og hun har vært skuespiller i flere samarbeidsprosjekt med kunstnere fra Danmark, Sverige, Tyskland, Russland, Estland.

Karen Høie har hatt styreverv i Figurteaterforum i Norsk Skuespillerforbund, i Ny musikk Hedmark, og vært delegat fra UNIMA Norge på flere av moderorganisasjonen UNIMAs internasjonale kongresser. Hun var skrivende redaktør for *[[Ånd i hanske]] – tidsskrift for norsk figurteater* (2008–2010), styremedlem i The Northern and Eastern center for Puppet Arts (NEECPA, 2011–2016), leder av Norsk fortellerforum (NOFF, 2012–2015), og medlem av Norsk teaterråd (2013). Fra 2015 har hun hatt en rekke oppdrag for Ingeborg Refling Hagens kulturhus Fredheim, fra 2017 til 2023 for anno Domkirkeodden, 2024-2025 medlem av Kunstnerisk råd for festivalen Stoppested Verden.

## Geografisk tilhørighet
Høie er oppvokst i København og i Bergen, har bodd i Stange kommune, Oslo og Molde, pt. bosatt på Hamar.

## Teaterarbeid (utvalg)
* 1977: Suttungteatret: *Venetianerne* (Henrik Wergeland) – rollen som Cenzia
* 1978: Suttungteatret: *[[Sancthansnatten]]* (Henrik Ibsen) – rollen som Juliane
* 1983: Suttungteatret: *[[Driftekaren]]* (Hans E. Kinck) – rollen som Dordi
* 1984: Suttungteatret: *Vinægers Fjeldeventyr* (Henrik Wergeland) – rollen som Vinæger
* 1989: Teaterverkstedet på Trikkestallen på Torshov: *[[Stormen]]* – rollen som Gonzala
* 1994: Dukketeatret i Nordland/Klomadu teater: *Skårungen* – figurspiller: Gandfinnen, Futen, naboene m.fl.
* 1996: Klomadu teater: *Koffertene* (Svein Gundersen) – rollen som Sesse
* 1996: Hedmark Teater: *Brakar og Ioanna* (Geirr Lystrup) – rollen som sirkusartist Carolina
* 1998: Hedmark teater: *Agnes – et barn av Gud* (John Pielmeyer) – rollen som Priorinnen
* 1998: Sogn og Fjordane Teater: *Dansar med fargar* (Vidar Sandem) – rollene Ellinor, bondekone m.fl.
* 1999: Hedmark Teater: *Tusenårstrilogien* (Brit Lossius) – rollen som Anna
* 2000: Haugesund teater: Den usynlige by (Astrid Sahlbach) – rollen som Inga
* 2001: Hedmark Teater: *Tusenårstrilogien* (Brit Lossius) – rollen som Johanne
* 2002: Klomadu Teater: *Kan den fly* – (Karen Høie) - rollen som Klausa
* 2002: "Klausa" i Kulturproduksjoners *Glass i palass* (Karen Høie) - rollen som Bestemor
*2003: TemaTeater/Klomadu teater: *Shaken and stirred* (Shakespeare/Gunhild Nymoen) – rollen som Regan
* 2004–2007: Kulturproduksjoner: *Konserttrilogi*  (Karen Høie)– prosjektleder, forteller, sanger
* 2006: Kulturproduksjoner: Det er helt sant – (Karen Høie/H.C.Andersen - prosjektleder, forteller, alle roller
* 2008: Kulturproduksjoner: *Henrik og Vesle-Brunen* – Wergeland for de minste (Karen Høie/Wergeland) – prosjektleder, forteller/sanger, figurspiller
* 2004–2008: Maridalsspillet: *Mot Svartedauen* – (Karen Høie/Svein Gundersen) - rollen som sørgende mor
* 2009: Kulturproduksjoner: *Åsmund* og *Maria* , to historier fra norsk middelalder (Karen Høie/folketrad) – prosjektleder, forteller, kveder
* 2005–2012: Maridalsspillet: *Svartedauen* (Carl Fr.  Engelstad) – rollen som Tordis
* 2013: Maridalsspillet: *Kirkebyggeren* (Carl Fr. Engelstad) - rollen som Halldis
* 2014: Ibsenmuséet: *Walking with Ibsen* (Henrik Ibsen) – rollene som Dr. Stockmann, Mor Åse, Troll, fru Alving
* 2018–2023: Domkirkeodden anno museum: *En Hamarkrønike* (Karen Høie) – rollen som Spå-Sara (premiere i 2018)
* 2019: Historieviserne: *Rød Tråd* (Haugen/Nybrot, bearbeiding Svein Gundersen) – rollen som Pauline
* 2019: Kulturproduksjoner/Mr. Pejo´s, St.Petersburg: *PolarIs* (Karen Høie/Svein Gundersen) – rollen som iskremselgeren Mathilde
* 2021: Kulturproduksjoner: *Kari Trestakk* – Katie Wooencloak (folketrad) – storyteller
* 2022: *Wergeland og røde og grå dompaper eller omvendt* (Karen Høie/Wergeland) – forteller/dukkespiller
* 2023: Kulturproduksjoner/hildeandpeppe: *Naboer* (Östensson/Gundersen/Høie) – rollen som Louise Winther
* 2024: Valdresspelet: *Dronningemne* (Ragnhild Lund) - rollen som Aud

## Internasjonale prosjekt
* 1998: Gruppe 38 Danmark/Klomadu teater: *Fyret* (Gruppe 38) – prosjektleder, skuespiller (rolle: Roda)
* 2009–2011: Teatr Groteska, Polen/Kulturproduksjoner: *Żywioły. Elementer* og *Mythos - Den Store Drageparaden* – 11 store delprosjekter. I prosjektet bl.a Drageshowet på elva Vistula og produksjon av ny gateteaterforestilling: *Sigurd fighting the Dragon*. - Prosjektleder på norsk side
* 2014-2016: Theater der Nacht, Tyskland: *Starwalkers* (maskeskikkelse, 2014), *Die Nacht der Puppen* (Sykepleier/figurspill, 2015), *Grafiske stoler* (Figur, 2016)
* 2015-2017: Slovak National Museum of Puppetry and Toys/Academy of Performing Arts in Bratislava: HraMoKa – prosjektleder på norsk side
* 2017–2018: RuNo og Sadio Nor teater/BarentsKult: *Sonate for tre*, skuespiller i norsk-russisk samproduksjon, spilt i Tromsø og Bulgaria (roller: Legen i norsk versjon/Klytaimnestra i russisk versjon)
* 2017: Internasjonalt prosjekt, Theater der Nacht: *[https://www.youtube.com/watch?v=zzBGY3PKzII Northlantis, die versunkene Stadt]* –  (roller: flygende Hollender, delfin, hai m.m. - figurspill)
* 2019: Kulturproduksjoner/Mr. Pejo´s, St.Petersburg: *PolarIs* – (manusforfatter, produsent, prosjektleder - (rolle: iskremselgeren Mathilde)
* 2021-2024: Slovak National Museum/Modry Kamen/Bratislava Art Academy: HraMoKaPlus – prosjektleder på norsk side. I prosjektet produksjon av ny figurteaterforestilling: *Courage -* (manus, forteller)
* 2022: Kulturproduksjoner/hildeandpeppe (Norge/Sverige): *Naboer* – produsent, manusforfatter (rolle: Louise Winther)
* 2025: Zanzibar Films: *Every moon is Atrocious* (rolle: Engelen)

Karen Høie har vært norsk delegat på flere av Unima Internationals kongresser og rådssamlinger, hun har foretatt studiereiser og besøkt figurteaterfestivaler og deltatt på workshops og masterclasses i Australia, Kina, India, Vietnam, Canada, Cuba, Tanzania, Kamerun, og flere land i Europa, som Spania, Portugal, Tyskland, Estland, Russland, Frankrike, Tsjekkia, Kroatia, Bulgaria, Romania, Nederland, Italia, Hellas, Danmark, Sverige, Finland, Island, Færøyene.

## Bildegalleri

Fil:Sancthansnatten, Suttungteatret 1978.jpg|alt=Fra forestillingen Sancthansnatten, Suttungteatret 1978|Juliane og Poulsen i *Sancthansnatten*, Suttungteatret (1978)
Fil:Sonate for tre, RuNo og SadioNor teater 2017.jpg|alt=Sonate for tre, RuNo og Sadio Nor teater|*Sonate for tre*, Karen Høie som legen. RuNo og Sadio Nor teater (Tromsø 2017, Gabrovo 2018)
Fil:Klausa og Agora, "Kan den fly", Klomadu teater 2002.jpg|alt=Nina Engelund og Karen Høie, Klomadu teater 2002|Nina Engelund og Karen Høie som Klausa og Agora. *Kan den fly*, Klomadu teater (2002)
Fil:"Inn i Peer Gynts rike", Kulturproduksjoner 2006.jpg|alt="Inn i Peer Gynts rike", Kulturproduksjoner 2006|Karen Høie, *Inn i Peer Gynts rike*, Kulturproduksjoner (2006)
Fil:Naboer.jpg|Karen Høie som Louise Winther i *Naboer*, Kulturproduksjoner (2022)


## Videoer

* Karen Høie: ''Kulturproduksjoner'' – en YouTube-presentasjon av virksomheten til Kulturproduksjoner, og av Svein Gundersen og Karen Høie som driver teatergruppen. Besøkt 21.&nbsp;april 2023.
* Theater der Nacht: ''Nortlantis - Die Versunkene Stadt'' – video på YouTube. Besøkt 21.&nbsp;april 2023.
* Martine Kraft: ''The great Dragon Parade'' (2011) – video på YouTube. Besøkt 21.&nbsp;april 2023.
* Jan Egil Løvbak: teaterforestillingen ''Rød Tråd'' – video på YouTube. Besøkt 21.&nbsp;april 2023.
* ''Hamars Undergang''; opptak fra Domkirkeodden i 2017 – video på YouTube. Besøkt 21.&nbsp;april 2023.
* Promoteringsvideo for ''En Hamarkrønike 2020'' – video på YouTube. Besøkt 21.&nbsp;april 2023.
## Referanser

## Eksterne lenker
* 
* 
* Karen Høie på www.sceneweb.no
* Karen Høie i Manusbanken
* Kulturproduksjoner - Folkeakademiet
* Karen Høie på Kulturproduksjoners nettsider
* Karen Høie på Klomadu teaters nettsider
*Karen Høie forteller på Kulturplot
*Åsmund og Maria  - forteller på festival